stanford-oval/wikipedia huggingface dataset:
מיקו אלבורנוס
קריירה בינלאומית

בין השנים 2005–2013 שיחק אלבורנוס בכל נבחרות הנוער של שוודיה. בחודש דצמבר 2013, אלבורנוס הצהיר לתקשורת הצ'יליאנית על כוונתו לשחק עבור נבחרת צ'ילה. ב-22 בינואר 2014 הוא ערך את הופעת הבכורה שלו במדי הנבחרת בניצחון 0–4 במשחק ידידות נגד קוסטה ריקה ואף הבקיע את שער הבכורה שלו בנבחרת. ב-13 במאי 2014, אלבורנוס נכלל בסגל המורכב של הנבחרת לקראת מונדיאל 2014.
סטטיסטיקה > מועדונים

נכון ל-1 ביוני 2019
| מועדון | עונה | ליגה> משחקים | ליגה> שערים | גביע> משחקים | גביע> שערים | יבשתי> משחקים | יבשתי> שערים | סה"כ> משחקים | סה"כ> שערים |
| --- | --- | --- | --- | --- | --- | --- | --- | --- | --- |
| ברומאפויקארנה | 2007 | 0 | 0 | — | — | — | — | 0 | 0 |
| ברומאפויקארנה | 2008 | 16 | 6 | — | — | — | — | 16 | 6 |
| ברומאפויקארנה | 2009 | 29 | 1 | — | — | — | — | 29 | 1 |
| ברומאפויקארנה | 2010 | 18 | 0 | 0 | 0 | — | — | 18 | 0 |
| ברומאפויקארנה | 2011 | 19 | 2 | 3 | 0 | — | — | 22 | 2 |
| ברומאפויקארנה | סה"כ | 82 | 9 | 3 | 0 | — | — | 85 | 9 |
| מאלמה | 2011 | 6 | 0 | 0 | 0 | 2 | 0 | 8 | 0 |
| מאלמה | 2012 | 27 | 3 | 1 | 0 | — | — | 28 | 3 |
| מאלמה | 2013 | 26 | 1 | 0 | 0 | 6 | 1 | 32 | 2 |
| מאלמה | 2014 | 9 | 0 | 5 | 0 | 0 | 0 | 14 | 0 |
| מאלמה | סה"כ | 68 | 4 | 6 | 0 | 8 | 1 | 82 | 5 |
| הנובר 96 | 2014/2015 | 28 | 0 | 1 | 0 | — | — | 29 | 0 |
| הנובר 96 | 2015/2016 | 23 | 0 | 2 | 0 | — | — | 25 | 0 |
| הנובר 96 | 2016/2017 | 27 | 0 | 0 | 0 | — | — | 27 | 0 |
| הנובר 96 | 2017/2018 | 10 | 0 | 1 | 0 | — | — | 11 | 0 |
| הנובר 96 | 2018/2019 | 22 | 1 | 1 | 0 | — | — | 23 | 1 |
| הנובר 96 | סה"כ | 110 | 1 | 5 | 0 | 0 | 0 | 115 | 1 |
| סה"כ בקריירה | סה"כ בקריירה | 260 | 14 | 14 | 0 | 8 | 1 | 282 | 15 |
סטטיסטיקה > בנבחרת

נכון ל-14 באוגוסט 2019
| נבחרת לאומית | שנה | משחקים | שערים |
| --- | --- | --- | --- |
| צ'ילה | 2014 | 4 | 1 |
| צ'ילה | 2015 | 4 | 0 |
| צ'ילה | 2018 | 5 | 1 |
| סה"כ | סה"כ | 13 | 2 |
תארים

מאלמה
אליפות שוודיה: 2013
הגביע השוודי: 2013
מיקה צור

| --- | --- |
אין תמונה חופשית
 לידה:  10 בספטמבר 1998  (בת 26) גבעת ברנר, ישראל ישראל
 מדינה:  ישראל
 תקופת הפעילות:  מ-1999
 עיסוק:  משחק, דיבוב, שירה
 פרופיל ב-IMDb
מיקה צור (נולדה ב־10 בספטמבר 1998) היא שחקנית, זמרת ומדבבת ישראלית.
ביוגרפיה

צור נולדה וגדלה בקיבוץ גבעת ברנר. אביה הוא השחקן שרון צור. כשהייתה ילדה צעירה הוריה התגרשו. את שירותה הצבאי עשתה בלהקת הנח"ל.
קריירה

צור החלה את דרכה בשנת 2000 בתוכנית "הורים וגורים" יחד עם אביה שרון צור, 2001 שם הייתה הבת בקלטת הילדים "גוזל שלי" יחד עם שרון צור ומיכל צפיר.
ב-2008 השתתפה בפסטיבל שירי הילדים בשיר החמישי את "שם קצר" של קרן פלס.
בשנת 2015 השתתפה בתוכנית המציאות "הכוכב הבא" שם הגיעה לשלב הדו-קרבים בו הודחה.
את תפקידה הגדול והראשי החלה צור בשנת 2018 בסדרה "אילת", שם שיחקה את קרני שחר, ילדה בעל מחלת קרינה שלא מאפשרת לה לחיות עם כל דבר שיש בו קרינה ומאלצת אותה לחיות בבידוד משאר העולם.
בשנת 2019 שיחקה את סתיו בסדרה "תברחו", סוכנת משטרה שעוברת במסווה להיות ילדה בתיכון כדי לחקור סרטון של התעללות בכלב של ראש העיר.
בשנת 2020 התחילה ללמוד בבית הספר למשחק יורם לוינשטיין וב-2022 סיימה את שנה ג'.
משנת 2021 מגלמת את דמותה של סופי מבורך בסדרה "מקיף מילאנו" והיוותה חלק ביצירה ובביצוע של שיר הפתיחה של הסדרה.
בשנת 2022 שיחקה בתפקיד אורח את סופי מבורך בסדרה שקשוקה.
באותה שנה גילמה את רומי בסדרה "הבאר" והחלה להשתתף במחזמר "השנה היפה בחיי" שכתב אוהד חיטמן וביים משה קפטן.
פילמוגרפיה

| שנה> סרטים | שם> סרטים | דמות> סרטים | הערות> סרטים |
| --- | --- | --- | --- |
| 1999 | גוזל שלי | בת | קלטת ילדים |
| 2006 | דיג דיג דוג - שלוש, ארבע, לעבודה! | ילדה | קלטת ילדים |
| 2008 | פסטיבל שירי ילדים | ילדת פסטיבל | קלטת ילדים |
טלוויזיה
| 2009 | וונדר פטס | דמויות שונות | דיבוב; סדרת טלוויזיה זרה מדובבת בניקלודיאון וניק ג'וניור |
| 2009 | חואניטו ג'ונס | סומברה | דיבוב; סדרת טלוויזיה זרה מדובבת בערוץ לוגי |
| 2016 | הכוכב הבא | — | מתמודדת עונה 3 |
| 2018 | אילת | קרני שחר | סדרת טלוויזיה של HOT וערוץ הילדים |
| 2019 | תברחו | סתיו | סדרת טלוויזיה של HOT |
| 2020–2022 | הבאר | רומי | סדרת טלוויזיה של כאן חינוכית |
| 2021–2024 | מקיף מילאנו | סופי מבורך | סדרת טלוויזיה של כאן חינוכית |
| 2022 | שקשוקה | סופי מבורך | תפקיד אורח |
פרסים ומועמדויות

| שנה | פרס | קטגוריה | פרויקט | תוצאה |
| --- | --- | --- | --- | --- |
| 2020 | פרסי נבחרי השנה של פרוגי | שחקנית אהובה בסדרת נוער | תברחו | מועמדות |
| 2021 | פרסי נבחרי השנה של פרוגי | שחקנית אהובה בסדרת נוער | מקיף מילאנו | מועמדות |
| 2022 | פרסי נבחרי השנה של פרוגי | שחקנית ראשית בסדרת נוער | מקיף מילאנו, הבאר | מועמדות |
| 2022 | פרסי הטלוויזיה לילדים ולנוער | השחקנית הטובה ביותר בסדרת דרמה | מקיף מילאנו | מועמדות |
הערות שוליים

↑  מיקה צור - קראו על מיקה צור בכוכבים של ביגי! - BIGI TV, באתר ביגי BIGI TV
↑  מיקה צור, באתר archive.habima.co.il
| --- | --- |
בקרת זהויות :  VIAF: 7166475523207401350   WorldCat (עם VIAF): 7166475523207401350
מישלן PLR

| --- | --- |

Michelin PLR
 מאפיינים כלליים
 נקרא גם:  Mille Pattes  Citroen DS Michelin Mobile
 יצרן:  מישלן בשיתוף סיטרואן
 שנות ייצור:  1972
 יחידות שיוצרו:  1
 הרכבה:  צרפת צרפת
 אורך:  7.2 מטר
 רוחב:  2.45 מטר
 משקל:  9.5 טון
 מפרט טכני
 מנוע:  2 מנועים V8 צילינדרים, כל מנוע 5.7 ליטר ומפיק 290 כ"ס (2 מנועי שברולט מסדרת "Chevrolet big-block engine" (אנ')) מסוג "454" (מנועים אחוריים)
 מהירות מרבית:  180 קמ"ש
מישלן PLR (בצרפתית: Michelin PLR, קרוי גם: Mille Pattes ו-Citroen DS Michelin Mobile) היא משאית אשר יוצרה על ידי יצרנית הצמיגים הצרפתית מישלן, בשיתוף יצרנית הרכב הצרפתית סיטרואן בשנת 1972 ושירתה כרכב בוחן צמיגים.
Poids Lourd Rapide - פירושו מצרפתית: משקל כבד מהיר.
"מישלן PLR"

שם פנימי: Citroën DS PLR Break.
דגם ה-"מישלן PLR" יוצר כאשר יצרנית הצמיגים הצרפתית מישלן שלטה ביצרנית הרכב הצרפתית סיטרואן.
מספר צמיגים: 4 קדמיים, 6 אחוריים.
מערכת ההיגוי שולטת בכל 4 הגלגלים הקדמיים.
בחלק המרכזי של הרכב מותקנת יחידת צמיגים הנשלטת הידראולית.
עופרת מותקנת בצידי הרכב, מה שגרם למשקל הגבוה של הרכב 9.5 טון.
2 מכלי דלק - 90 ליטר כל אחד
"מישלן PLR" נבחנה על מסלולי הנהיגה (Test Track Ladoux) בעיר קלרמון-פראן.
בשנים האחרונות דגם "מישלן PLR" משמש ככלי קידום מכירות בירידים ותערוכות. רוב הזמן, הדגם מוצג במוזיאון "מישלן" בעיר קלרמון-פראן.
המבנה החיצוני של "מישלן PLR" מבוסס על דגם סיטרואן DS של יצרנית הרכב סיטרואן, קווי הגוף האופיינים ל-סיטרואן DS כמעט וזהים.
לוח מחוונים של דגם ה- "מישלן PLR" זהה ללוח מחוונים של דגם סיטרואן DS
הפנסים הקדמיים נלקחו מדגם סיטרואן DS.
צמיגי הדגם "מישלן PLR" נלקחו מדגם "סיטרואן H ואן".
תמונות

"מישלן PLR"
"מישלן PLR"
"מישלן PLR"
דגם מוקטן של "מישלן PLR", קרוי גם: "DS Mille Pattes Michelin" (יחס 1:43)
ראו גם

מישלן
הערות שוליים

↑  מנועי דגם "מישלן PLR" autoblog.nl/vergeten-concept-car-michelin-plr
↑  "מישלן PLR" autoweb-france.com/essais/Citroen/essai_518_Citroen_DS_Break_PLR_Michelin
↑  דגם "מישלן PLR" citroends.es/prl_michelin
↑  "מישלן PLR" ranwhenparked.net/2009/09/12/michelin-plr
↑  "מישלן PLR" reddit.com/r/WeirdWheels/comments/aknn7f/1972
↑  "מישלן PLR" - מותקנים בדגם 10 גלגלים carthrottle.com/post/citroen-centipede-10-wheeled-tyre-testing-monstrosity
מארק מילר

| --- | --- |

 לידה:  24 בדצמבר 1969 (בן 54) קואטברידג', הממלכה המאוחדת 
 מדינה:  הממלכה המאוחדת 
 מקום לימודים:  אוניברסיטת גלאזגו 
 שפות היצירה:  אנגלית 
 יצירות בולטות:  Wanted Kick-Ass Kingsman Superman: Red Son Civil War Old Man Logan The Authority The Ultimates
 פרסים והוקרה:  חבר במסדר האימפריה הבריטית
 www.mrmarkmillar.com
 
מארק מילר MBE (באנגלית: Mark Millar; נולד ב-24 בדצמבר 1969) הוא קומיקסאי סקוטי, המוכר בזכות עבודתו על The Authority, ארבעת המופלאים והאולטימטס באולטימייט מארוול, מלחמת האזרחים, Kingsman, Wanted, Kick-Ass, ועוד. רבות מעבודותיו עובדו, או מתוכננות להיות מעובדות לסרטים עלילתיים.
עבודותיו בDC קומיקס כוללות בעיקר את סופרמן: הבן האדום. עבור מארוול יצר את הקומיקס "The Ultimates", שנבחר על ידי המגזין Time כספר הקומיקס של העשור, ותואר על ידי התסריטאי זק פן כהשראה מרכזית לסרט הנוקמים מ-2012. מילר יצר בנוסף גם את "וולברין: לוגאן הזקן" ואת "מלחמת האזרחים", שניים מהרומנים הגרפיים הנמכרים ביותר של מארוול; סיפור הקרוסאובר של "מלחמת האזרחים" היה הבסיס לסרט קפטן אמריקה: מלחמת האזרחים מבית אולפני מארוול שיצא בשנת 2016, ו"לוגאן הזקן", היווה את ההשראה לסרט לוגאן - וולברין מבית אולפני המאה ה-20 שיצא בשנת 2017.
מילר היה, בנוסף להיותו כותב הקומיקס עליו מבוססים הסרטים, גם מפיק בכיר בכולם, ובמשך ארבע שנים עבד כיועץ יצירתי לאולפני פוקס על לוח הסרטים שלהם. בשנת 2017 רכשה נטפליקס את קו הקומיקס העצמאי של מילר, Millarworld, אותו ימשיכו לנהל ומילר ואשתו לוסי. בנוסף, הם מיועדים לפרסם קומיקס חדש מטעם קו הקומיקס והודיעו כי יעבדו אותו גם למדיות אחרות.
נעוריו

מילר נולד ב-24 בדצמבר 1969  בקואטברידג', סקוטלנד. הוריו נולדו אף הם בקואטברידג', ומילר בילה את המחצית הראשונה של חייו בעיר. יש לו ארבעה אחים גדולים, ואחות מבוגרת אחת, שמבוגרים ממנו ב-22, 20, 18, 16 ו-14 שנים בהתאמה. אחיו בובי, שעובד היום בבית ספר לבעלי צרכים מיוחדים, הכיר לו את מדיום הקומיקס בגיל 4 בזמן שלמד באוניברסיטה בכך שלקח אותו לחנויות ורכש אותם עבורו. הקומיקס הראשון של מילר, שקרא כשעדיין למד לקרוא, היה Amazing Spider-Man # 121 (1973), שהציג את מותה של גוון סטייסי. הוא רכש באותו יום גם קומיקס של סופרמן. אחיו החלו לרכוש לו הדפסות בשחור לבן של קומיקסים ישנים וביססו את התעניינותו במדיום עד כדי כך שמילר צייר רשת עכביש על פניו עם מארקר, שהוריו לא הצליחו לקרצף בזמן לקראת הקומיוניון ראשון שלו בכנסייה. מילר כינה את אלן מור ופרנק מילר כשתי ההשפעות הגדולות ביותר על הקריירה שלו, ואפיין אותם כ"אמא שלי ואבא שלי". סופרים אחרים שהוא מכנה כהשפעות כוללים את גרנט מוריסון, פיטר מיליגן, וורן אליס, וגארת' אניס. בין הסופרים החדשים שהרשימו אותו ניתן למנות את ג'ייסון אהרון וסקוט סניידר.
אמו של מילר נפטרה מהתקף לב בגיל 64, כאשר מילר היה בן 14, ואביו נפטר כעבור ארבע שנים, בן 65. אף על פי שמילר נהנה לצייר קומיקס, הוא לא הורשה ללמוד בבית ספר לאמנות מכיוון שמשפחתו ראתה את המאמצים הללו כבזבוז זמן למילר האקדמי, שלמד מקצועות כמו כימיה, פיזיקה ומתמטיקה מתקדמת בלימודיו. בתחילה הוא תכנן להיות רופא, ובהמשך החליט כי כלכלן תהיה תוכנית חלופית בת קיימא, אך מאוחר יותר החליט שהוא "לא ממש יכול להיכנס לזה" בתור עיסוק. הוא למד באוניברסיטת גלאזגו בלימודי פוליטיקה וכלכלה, אך נשר לאחר שמות אביו הותיר אותו ללא כסף לשלם עבור דמי המחיה שלו.
קריירה > עבודותיו בשנות השמונים והתשעים

כשמילר היה בן 18, הוא ראיין עבור פנזין את הכותב גרנט מוריסון, שכתב את עבודתו האמריקאית הגדולה הראשונה על אנימל מן. כשאמר למוריסון שהוא רוצה להיות גם סופר וגם אמן, מוריסון הציע לו להתמקד באחד מאותם מסלולי הקריירה, מכיוון שיהיה קשה מאוד להצליח בשניהם. מילר מציין כי זו העצה הטובה ביותר שקיבל.
התפקיד הראשון של מילר ככותב קומיקס הגיע כשהיה עוד בתיכון, וכתב את Saviour של הוצאת Trident עם האמן דניאל ואללי. Saviour שילב אלמנטים של דת, סאטירה ואקשן של גיבורי על. במהלך שנות התשעים עבד מילר על כותרים כמו 2000AD, סוניק הקיפוד ו-Crisis. בשנת 1993, מילר, גרנט מוריסון וג'ון סמית יצרו ריצה שנויה במחלוקת של שמונה שבועות ב-2000AD שנקראה "The Summer Offensive". במהלך הריצה הזו מילר ומוריסון כתבו את הסיפור הגדול הראשון שלהם ביחד, "ביג דייב".
עבודתו הבריטית של מילר הביאה אותו לידיעת DC Comics, וב -1994 החל לעבוד על הקומיקס האמריקאי הראשון שלו, היצור מן הביצה. ארבעת הגיליונות הראשונים של ריצתו של מילר נכתבו במשותף עם גרנט מוריסון, מה שאיפשר למילר להתיישב יותר בנוחות בכותר. אף על פי שעבודתו הביאה לשבחי המבקרים בכותר הכושל, מכירות החוברת היו עדיין נמוכות מדי והביאו לביטול הכרך על ידי ההוצאה. משם בילה מילר זמן על כותרי DC שונים, ולעיתים קרובות כתב במשותף תחת חסותו של מוריסון כמו במקרים של עבודתו על הפלאש, ליגת הצדק ו- Aztek: The Ultimate Man .
קריירה > קריירה במארוול ו- DC

בשנת 2000 החליף מילר את וורן אליס על The Authority עבור חותם Wildstorm של DC. תמונות וטקסטים שונים בגליונות מס 13–14 ו-27–28 צונזרו, מתוך דאגה של העורכים לתיאור האלימות, המיניות או מסיבות פוליטיות, שבמקרים מסוימים היו תוצאה של האווירה הציבורית בעקבות פיגועי 11 בספטמבר. העמודים הלא מצונזרים המשוחזרים בגליונות מס 13–14 ו- 27–28 הודפסו לראשונה בכרך השני של גרסת הכריכה הקשה המהודרת (Absolute Authority Volume 2).
מילר הודיע על התפטרותו מ-DC בשנת 2001, אם כי סופרמן: הבן האדום שלו הודפס בשנת 2003.
בשנת 2001 השיק מילר את אולטימייט אקס-מן עבור חותם אולטימייט מארוול של מארוול קומיקס. בשנה שלאחר מכן הוא שיתף פעולה עם המאייר בריאן היץ' ביצירת האולטימייטס, המקבילה של החותם לאוונג'רס. עבודותיו של מילר על האולטימייטס עובדו מאוחר יותר לשני סרטי אנימציה של מארוול כחלק מסדרת הסרטים "Marvel Animated Features": "הנוקמים: האיחוד" ו"הנוקמים: האיחוד 2", ובהמשך אף לקופות ההוליוודיות עם העיבוד מ-2012: הנוקמים.
בשנת 2006, מילר, עם האמן סטיב מקניבן, החל לכתוב את סדרת מלחמת האזרחים של מארוול, סדרה מוגבלת בת שבעה גליונות שנסבה על העברת חוק רישום על-אנושי כתוצאה ממוות והרס שנגרם שלא במתכוון על ידי גיבורי-על והפך את קפטן אמריקה ואיירון מן לצדדים מנוגדים, הספר היווה את הבסיס לסרט קפטן אמריקה: מלחמת האזרחים. בשנת 2009 כתב מילר את סיפור העלילה הדיסטופי "וולברין: לוגאן הזקן", שהופיע בסדרה הרצה של וולברין, והוגדר כעתיד אפשרי בו וולברין, לאחר שלקה בטראומה על זה שרצח את האקס-מן (אירוע שהניע מיסטריו), הפך למתבודד, באמריקה שלאחריה התמוטטה ממשלת ארצות הברית, והמדינה נפלה לשליטת מובלעות של נבלי-על שונים. כאשר נזקק לכספי שכר דירה למשק המשפחתי שלו, וולברין יוצא מפנסיה כאשר הוקאיי קורא לו.
קריירה > Millarworld

בשנת 2004 השיקה מילר קו בבעלות יוצרים בשם "Millarworld" שפרסם חוברות קומיקס בבעלות עצמאית, עם חלוקת הבעלות 50/50 בין מילר לבין האמן היוצר במשותף. הספר הראשון תחת המותג Millarworld היה Wanted, שהפך לאחר מכן לסרט הוליוודי בשנת 2008 בכיכובם של אנג'לינה ג'ולי ומורגן פרימן. מילר יצר וכתב את Kick-Ass בשנת 2008, שעובד לסרט הוליוודי בשנת 2010. ספרים אחרים שיצאו בהוצאת Millarworld כללו את Chosen, The Unfunnies ו- War Heroes, שהופצו על ידי הוצאות שונות.
בשנת 2010, מילר עזב את חוזהו בחברת מארוול בעבודה בשכר, והתחייב במשרה מלאה ל-Millarworld, במסגרת זו יציר וכתב את Nemesis (2010), Superior (2010), Super Crooks(2012), Kingsman: Secret Service ( 2012), Kick-Ass 2 (2012), Hit-Girl (2012), Kick-Ass 3 (2013), Jupiter's Legacy (2013), Jupiter's Circle (2015), Starlight (2014), MPH (2012), Huck ( 2015), Chrononauts (2015), Empress (2016), Reborn (2016).
Millarworld זכתה מהתעניינות מהוליווד כשמילר נשאר כמפיק בכיר בכל העיבודים לספריו. אופציה לעיבוד של Nemesis נרכשה על ידי פוקס המאה העשרים, כאשר טוני סקוט צורף לבימוי. אופציה ל-Superior נרכשה על ידי פוקס עם מתיו ווהן כמפיק. אופציות ל-Super Crooks ו-American Jesus נרכשו על ידי Waypoint Entertainment.
קינגסמן: השירות החשאי, בכיכובו של קולין פירת', יצא לאקרנים בשנת 2014.
לורנצו דיבונוונטורה לקח תחת כנפיו את Jupiter's Legacy ו-Jupiter's Circle והחל לפתח אותם בשנת 2016. ב-17 ביולי 2018 הוכרז כי נטפליקס הזמינה עיבוד לסדרת טלוויזיה Jupiter's Legacy. אופציה ל-Starlight נרכשה על ידי פוקס המאה העשרים. אופציה ל-Huck נרכשה על ידי סטודיו 8 של ג'ף רובינוב. Chrononauts נמצא בפיתוח ביוניברסל.
Millarworld נרכשה תמורת סכום שלא פורסם על ידי נטפליקס באוגוסט 2017, הרכישה הראשונה של נטפליקס והפעם השלישית בהיסטוריה, ציין מילר, כי חברת קומיקס נרכשה על ידי סטודיו. מילר ינהל גם את Millarworld עם אשתו לוסי מילר, ויפרסם קומיקס חדש תחת החותם נטפליקס, אשר יעבדו אותם לקולנוע ולטלוויזיה. קיק-אס וקינגסמן לא היו חלק מהעסקה.
קריירה > פרסים ותשבחות

ביוני 2013 מונה מילר לחבר בסדר המצוין ביותר של האימפריה הבריטית (MBE) עבור שירותו לקולנוע וספרות ברשימת יום ההולדת של המלכה.
עמדותיו הפוליטיות

מילר תומך בפרישת הממלכה המאוחדת מהאיחוד האירופי. מילר העיר בעבר הערות שתמכו בעצמאות סקוטלנד והצהיר "אחרי עידן בלייר התפתיתי לשנה-שנתיים", אך מאז הביע אמביוולנטיות כלפי עצמאות ונסוג מהרעיון בטענה כי ייתכן והעלויות הכלכליות גדולות מדי וכי ממילא סקוטלנד לא באמת תהיה עצמאית אם היא תצטרף מחדש לאיחוד האירופי. הוא גם מתח ביקורת על מדיניות המפלגה הסקוטית הלאומית הן בנושאי חינוך והן בנושאי חופש הביטוי.
סרטים עלילתיים המבוססים על עבודותיו

| שנה | כותרת | במאים | סטודיו | מבוסס על | תקציב> דולר ארצות הברית | קופה> דולר ארצות הברית | דירוג רוטן טומייטוז |
| --- | --- | --- | --- | --- | --- | --- | --- |
| 2008 | מבוקש | טימור בקממטוב | אולפני יוניברסל | Wanted מאת מילר וג'יי ג'י ג'ונס | 75 מיליון דולר | 341,433,252 דולר | 71%  |
| 2010 | קיק אס | מתיו ווהן | סרטי ליונסגייט    אולפני יוניברסל     סרטי מארוו    Plan B Entertainment | Kick-Ass של מילר וג'ון רומיטה ג'וניור. | 30 מיליון דולר | 96,188,903 דולר | 76%  |
| 2013 | קיק-אס 2 | ג'ף וודלו | אולפני יוניברסל     סרטי מארוו    Plan B Entertainment | קיק-אס 2 והיט-גירל מאת מילר וג'ון רומיטה ג'וניור. | 28 מיליון דולר | 60,795,985 דולר | 29%  |
| 2014 | קינגסמן: השירות החשאי  | מתיו ווהן | פוקס אולפני המאה ה-20    סרטי מארוו | קינגסמן: השירות החשאי מאת מילר ודייב גיבונס | 81 מיליון דולר | 413,998,123 דולר  | 73%  |
| 2015 | ארבעת המופלאים  | ג'וש טראנק | שועל המאה העשרים    מארוול בידור    סרטי מארוו | אולטימייט ארבעת המופלאים מאת מילר, בריאן מייקל בנדיס ואדם קוברט | 120 מיליון דולר | 167,750,924 דולר  | 9%  |
| 2016 | קפטן אמריקה: מלחמת אזרחים  | אנתוני וג'ו רוסו | אולפני מארוול     סרטי אולפני וולט דיסני | מלחמת אזרחים מאת מילר וסטיב מקניבן | 250 מיליון דולר | 1.132 מיליארד דולר | 91%  |
| 2017 | לוגאן - וולברין | ג'יימס מנגולד | אולפני המאה ה-20    מארוול בידור    הפלוגה של דונר | וולברין: לוגאן הזקן מאת מילר וסטיב מקניבן | 97 מיליון דולר | 616.8 מיליון דולר  | 93% |
| 2017 | קינגסמן: מעגל הזהב | מתיו ווהן | פוקס אולפני המאה ה-20    סרטי מארוו | קינגסמן: השירות החשאי מאת מילר ודייב גיבונס | 104 מיליון דולר | 410.8 מיליון דולר | 52% |
| 2020 | קינגס מן: ההתחלה | מתיו ווהן | פוקס אולפני המאה ה-20    סרטי מארוו | קינגסמן: השירות החשאי מאת מילר ודייב גיבונס |  |  |  |
מור אלטשולר

| --- | --- |
אין תמונה חופשית
 לידה:  10 באוקטובר 1957 (בת 66) ראשון לציון, ישראל
 מדינה:  ישראל 
 מקום מגורים:  כרמי יוסף
 השכלה:  האוניברסיטה העברית בירושלים  אוניברסיטת תל אביב 
 www.jewish-studies.info
 
מור סלאי אלטשולר (נולדה ב־10 באוקטובר 1957) היא חוקרת עצמאית במחשבת ישראל, בתחום הקבלה, החסידות והמשיחיות. היא מפרסמת מאמרי פובליציסטיקה בעיתונות הישראלית, ומשתתפת בפאנלים שונים בנושאי אקטואליה.
אקדמיה

מור אלטשולר נולדה בישראל לחרות וגדעון אלטשולר. היא בוגרת החוג לספרות ולתלמוד באוניברסיטת תל אביב. בעלת תואר שני בפילוסופיה יהודית מאוניברסיטת תל אביב, בהנחיית יוסף בן שלמה, ותואר דוקטור במחשבת ישראל מהאוניברסיטה העברית בירושלים. את עבודת הדוקטורט, בהנחייתו של יוסף דן, עשתה על "משנתו של ר' משולם פייבוש הלר ומקומה בראשית התנועה החסידית" והיא הוגשה בשנת תשנ"ה-1994. בעבודה זו טוענת אלטשולר כי מקורן של חלק מההנהגות החסידיות הוא ברבי יחיאל מיכל מזלוטשוב ולא במגיד ממזריטש יורשו של הבעל שם טוב.
בהמשך לעבודה זו, חשפה אלטשולר תוכנית ל"הבאת המשיח" בשנת ה'תקמ"א ואחריה. התוכנית הייתה של תלמידי המגיד ממזריטש, בהנהגת הרבי מזלוטשוב וקבוצה בעיירה קוריץ ובראשה רבי שלמה, המגיד מלוצק. תוכנית זו כללה רצון לשכנע את המתנגדים לחסידות, ובמיוחד את הגאון מווילנה, עלייה לארץ ישראל (על מנת לדווח על תחיית המתים) והפצת הספרות החסידית והקבלית. כתוצאה מן התוכנית זכתה הספרות החסידית וספרות הקבלה באירופה לתפוצה רחבה וכן התחוללו עליית החסידים ותחילת תנועת חב"ד.
בשנים 1994–1995 הייתה מרצה אורחת במרכז מיירהוף ללימודי יהדות באוניברסיטת מרילנד, וכן מרצה אורחת במחלקה לפילוסופיה ודתות באוניברסיטה האמריקאית בוושינגטון. בשנים 1996–1997 הייתה מורה מן החוץ בחוג למחשבת ישראל באוניברסיטה העברית. בשנים 1998–2002 הייתה עמיתה בכירה במרכז שלם בירושלים. החל משנת 2009 היא מרצה מן החוץ בסמינר הקיבוצים בתל אביב.
תקשורת ופובליציסטיקה

בתחילת שנות ה-90 עבדה אלטשולר ככתבת קול ישראל. בשנים 1999–2004 פרסמה מאמרים פובליציסטיים בידיעות אחרונות. בין השנים 1998–2005 הייתה חברת צוות פופוליטיקה ו"פוליטיקה" בערוץ הראשון. לטענתה, מאז מתחה ביקורת על מינויו של עמיר פרץ לשר הביטחון הופסקה פעילותה בתוכנית.
אלטשולר מפרסמת מאמרים פובליציסטיים במדור הדעות של ynet ומאמרי ביקורת במדור הספרות של הארץ.
בשנת 2011 סטרה אלטשולר ליריב אופנהיימר, מזכ"ל שלום עכשיו, בחדר האיפור של ערוץ 1, בטרם צילומי התוכנית "פוליטיקה" שבה היו אמורים השניים להשתתף. המניע לסטירה לדברי אלטשולר, היה שאופנהיימר שלח אליה תחקירני "שלום עכשיו" במסווה של סטודנטים המצלמים סרט אקדמי, במטרה להכשילה.
פעילות ציבורית

אלטשולר היא חברת הוועדה המייעצת למבקר המדינה. בעבר שימשה דירקטורית מטעם המדינה בארכיון המרכזי לתולדות העם היהודי בירושלים. כמו כן היא חברת הנהלת אגודת זכות הציבור לדעת.
בשנות ה-90 ניסתה להיבחר בבחירות המקדימות לרשימת הליכוד לכנסת, אולם לא נבחרה. לפני הבחירות לכנסת העשרים ואחת הצטרפה למפלגתו של בוגי יעלון.
משפחה

אביה, גדעון אלטשולר, היה מפקד בחיל השריון ואיש ארץ ישראל השלמה. סבה, נקדימון אלטשולר, היה איש הסוכנות היהודית, בנו של יצחק זאב אלטשולר, ממייסדי רחובות.
אלטשולר היא תושבת כרמי יוסף, שאביה היה ממייסדיו. היא נשואה ואם לשניים. אחותה בשמת שלומציון נשואה לרב ארז סלע, מחבר הספר "ארזי הלבנון" על מסכת נזיר, העומד בראש מיזם אוצר החכמה.
ספריה

הסוד המשיחי של החסידות, חיפה: הוצאת הספרים של אוניברסיטת חיפה בשיתוף עם הוצאת כנרת, זמורה-ביתן, דביר, תשס"ב 2002
חיי מרן יוסף קארו, תל אביב: ההוצאה לאור של אוניברסיטת תל אביב, תשע"ו 2016
הערות שוליים

↑  הפוליטיקה שמאחורי 'פוליטיקה', באתר ערוץ 7, 19 באפריל 2007 (מתוך מכתבה לועדת וינוגרד)
↑  אלטשולר: "זו סטירה סמלית שנבעה מעלבון", באתר ynet, 13 באפריל 2011
| --- | --- |
בקרת זהויות :  NLI: 987007299325705171  BnF: cb145044657 (data)  GND: 105072223X  ISNI: 0000 0001 1064 9223  LCCN: no00025761  SUDOC: 11473111X  VIAF: 59315719   WorldCat (עם VIAF): 59315719
מיקאל ז'אן

מִיקָאֶל ז'אן (בצרפתית: Michaëlle Jean; נולדה ב-6 בספטמבר 1957), המושלת הכללית של קנדה, ה-27 במניין מאז איחוד קנדה. כיהנה בתפקיד בין ספטמבר 2005 לבין אוקטובר 2010. ז'אן מונתה לתפקיד על ידי מלכת קנדה אליזבת השנייה ב-4 באוגוסט 2005, בהמלצת ראש ממשלת קנדה פול מרטין, וב-27 בספטמבר 2005 החליפה בתפקיד זה את אדריאן קלרקסון.
ז'אן הייתה השחורה הראשונה, והאישה השלישית שכיהנה בתפקיד זה.
בשנים 2015–2019 כיהנה ז'אן כמזכירה הכללית של הארגון הבינלאומי לפרנקופוניה.
ראשית חייה

ז'אן נולדה בפורט-או-פרנס שבהאיטי ונאלצה להימלט ממנה עם משפחתה בשנת 1968 בשל חשש ממשטרו של הדיקטטור פרנסואה דובליה, שאביה של ז'אן התנגד לו. המשפחה הגיעה לקנדה והתגוררה בעיר ת'טפורד מיינס (Thetford Mines) שבפרובינציית קוויבק.
ז'אן למדה לתואר ראשי בלשון וספרות איטלקית והיספנית באוניברסיטת מונטריאול בין השנים 1984–1986, ובהמשך למדה לימודי תואר שני בספרות השוואתית ובאיטלקית. כמו כן למדה ז'אן באוניברסיטת פירנסה, באוניברסיטת פירוג'יה ובאוניברסיטה הקתולית של מילנו. ז'אן דוברת צרפתית, אנגלית, איטלקית, קריאולית האיטית, ופורטוגזית.
במקביל ללימודיה באוניברסיטה, עבדה ז'אן במקלט לנשים מוכות בין השנים 1979–1987 וסייעה להקים רשת של מקלטים ברחבי קנדה, וכן סייעה למרכזי מהגרים שונים.
ז'אן נישאה לבמאי הסרטים ז'אן-דניאל לאפון ולהם בת אחת - מארי-עדן, שאומצה מהאיטי. לאפון נולד בצרפת, ולכן כל בני משפחת המשנה למלך הקנדית נולדו למעשה מחוץ לקנדה (ז'אן היא השנייה הנושאת בדרגת המושל הכללי שנולד מחוץ לקנדה).
ראשית חייה > קריירה תקשורתית

ז'אן עבדה ככתבת עיתונות וסדרות טלוויזיה ורדיו מאז שנת 1998 והשתתפה בתוכניות הטלוויזיה: Actuel, Montréal ce soir, Virages, ו-Le Point. בשנת 1995 עברה לרדיו והנחתה את התוכניות Le Monde ce soir, l'Édition québécoise, Horizons francophones, Les Grands reportages, Le Journal RDI, ו-RDI à l'écoute (כולן בצרפתית). בשנת 1999 עברה לרשת האנגלית CBC ניוזוורלד והנחתה את התוכניות "The Passionate Eye" ו"Rough Cuts", ובשנת 2004 החלה להנחות תוכנית הנקראת "מיקאל" על שמה.
יחד עם בעלה יצרה ז'אן את הסרט Haïti dans tous nos rêves ("האיטי בחלומות כולנו"), אשר זכה בפרסים רבים.
המושלת הכללית של קנדה

ראש ממשלת קנדה פול מרטין המליץ על ז'אן למשרת המושל הכללי בשל סיפור חייה והישגיה בתחום התקשורת. ז'אן הייתה המושלת הכללית השחורה הראשונה של קנדה, והשנייה שנבחרה בלי רקע פוליטי או צבאי (לאחר אדריאן קלרקסון). לז'אן הייתה אזרחות צרפתית (מכוח נישואיה לבעלה), אולם עם היבחרה לתפקיד הודיעה כי היא מוותרת על אזרחות זו.
ז'אן פועלת במהלך כהונתה לאחד בין הקהילות השונות של קנדה, בעיקר בין הקהילה הצרפתית לקהילה האנגלית בקנדה. היא ייצגה את קנדה באירועים שונים, כגון טקס סיום אולימפיאדת החורף שנערך באיטליה בשנת 2006 (לאור העובדה שקנדה הייתה צפויה לארח את האולימפיאדה בוונקובר בשנת 2010, ודגל האולימפיאדה הועבר לקנדה). במסגרת ביקור זה נפגשה עם נשיא איטליה דאז, קרלו אזליו צ'אמפי, בטורינו ועם האפיפיור בנדיקטוס ה-16 בקריית הוותיקן.
ז'אן הייתה המושלת הכללית הראשונה שפתחה בצ'אט אלקטרוני - ב-27 בספטמבר 2006 עם אזרחי קנדה, וכן הקימה בלוג בו היא מתארת את עמדותיה.
בשלהי 2006 (18 בנובמבר - 11 בדצמבר) ביקרה ז'אן בחמש מדינות אפריקאיות: אלג'יריה, מאלי, גאנה, דרום אפריקה ומרוקו, ובביקוריה נאמה בתמיכה לשיפור זכויות הנשים במדינות המוסלמיות. מתוקף תפקידה כמפקדת צבא קנדה ביקרה ז'אן ב-8 במרץ 2007 אצל החיילים הקנדים ששירתו באפגניסטן, וזאת על אף חשש מפני פיגועים.